د اوبو او انرژي وزارت وایي، د میدان وردګ ولایت په جغتو ولسوالۍ کې د یو زر او ۱۰۰ متره په اوږدوالي د اوبو کانال د جوړولو چارې پیل شوې۔

یاد کانال د اېف، اې، او موسسې په مالي لګښت د میدان وردګ سیندیزې فرعي حوزې تر څارنې لاندې د ٩١ زره ۶۷۵ ډالرو په لګښت جوړېږي، چې زرګونه جریبه ځمکه به خړوبه کړي۔

د دغې پروژې په پرانیست غونډه کې د میدان وردګ سیندیزې فرعي حوزې رییس مولوي عبدالصمد حلیم، د ولایت مقام د دفتر ریيس مفتي ضابط حارث، د اقتصاد ریيس مولوي عبدالحکيم حامد، د جغتو ولسوال مولوي بهرام ګل حنفي او ګڼ شمېر سیمه اییزو خلکو ګډون کړی وو۔

یادو مسولینو دغه شان پروژې د خلکو د اقتصادي پیاوړتیا لپاره اغیزمنې بللي او ویلي يې دي، د اسلامي امارت په راتګ سره په هېواد کې ګڼ شمېر لویې او وړې پروژې پلي شوي، چې زرګونه خلک پکې په کار بوخت دي۔

د یادونې وړ ده، چې تېره اونۍ د یاد ولایت د سیداباد ولسوالي په تنګي دره کې د استنادي دېوال د جوړېدو لویې پروژې د بنسټ ډبره هم کېښودل شوه